- Comeza o espectáculo. - Fixen Honey Boy 2.
Cheira coma unha tenda de roupa e comida.
- Iso é leite? - Arre carallo!
- Unídevos á diversión. - Fixen un trío con Gary Busey.
ANTERIORMENTE
Deunos por mortos e agora fai como se nada?
Tereite que matar.
- Faino. - Á merda Carniceiro.
- Á merda Hughie. - Vasnos arrastrar.
- Mamá. Ola. - Annie!
Cantos años tiña cando deixaches que Vought me drogase?
Prometeron que terías unha vida extraordinaria.
Dixeches que papá marchou porque perdeu todo o que aforrara.
Foi porque fixo malos investimentos?
O estilo de macho que levas é unha puta merda.
Fort Harmony era un hospital militar onde Frederick Vought probaba o V1.
Se queda algo do V1, aí é onde temos que buscar.
O V1 é dez veces máis potente que a formulación actual.
Só funcionou con algúns dos primeiros súperes.
Contigo e con Stormfront.
- Quen é Stormfront? - A muller de Vought, Clara.
Ti coñecíala como Liberty.
Aínda imos por Patriota?
Non sen o virus.
Dixeches que podería,
que era o único que o detería.
Só dixen iso para que o sacases da Torre.
Meu querido neno.
Patriota?
Petarda.
A que cheiras?
Será a miña nova liña de perfumes.
General Lee's Secret.
Non.
É meu pai. É Soldier Boy.
- Cheiras a el. - Certo.
É normal porque estivemos preparando a entrevista.
Preparándoa?
Preciso de ti.
Ai, si?
Recibín unha marabillosa mensaxe.
Visitoume… un anxo.
E profetizou o meu destino.
Vaia, loado sexa. E cal é?
Deus.
Iso é marabilloso, señor.
Non hai mellor vocación que servir o Señor.
Non. Non "servir o Señor."
Ser o Señor.
Son o Mesías.
Son o salvador do mundo.
O Mesías?
Si.
Parabéns.
Grazas.
Sempre souben que era especial. Sabíao!
Sufrín. Sufrín tantas dificultades,
e non era capaz de entender por que.
Pero ti…
Ti sempre o soubeches, non si?
Sempre soubeches que era especial.
Por iso te escollín
para espallar a boa nova da miña vinda.
Como?
Controlamos o sistema de medios máis poderoso do planeta.
Xesús mataría polo noso márketing.
Que dis?
Xa sabe que faría calquera cousa por vostede.
Grazas.
Velaí o está. Volveu de entre os mortos.
Amodiño. Amodo.
Toma.
Isto parece O Imperio contraataca, non si?
- Non a vin. - Como?
- Que dis? Ensineicha. - Non.
Era A Guerra das Galaxias, e mamá non mas deixou ver.
Saía o de A propósito de Henry, non si?
Si.
Tanto ten. Cóntoche unha parte.
O mozo Luke sobe á súa nave espacial,
e vaille armar unha lea a seu pai, Darth Vader.
- Golpéao… - Espera.
Darth Vader é o pai de Luke Skywalker?
Si, xa che fixen espóiler. Pero tanto ten, escoita.
A cuestión é que debiches esperar a que o virus estivese listo.
Isto é unha guerra.
E ti es a nosa mellor arma.
Pero non lle serves a ninguén se acabas nunha bolsa para cadáveres
antes de meter a Patriota nunha.
Polo menos fun valente e intenteino.
A liña entre a valentía e a estupidez é moi fina, fillo.
Non che importo un carallo.
Quizais nunca che importei.
Dáme, vouche traer máis auga.
Adolescentes de merda.
Benvido de novo, cabrón.
Grazas.
A que veu iso?
A nada.
Mira para aí.
- Grazas. - Moi ben.
Se xa rematastes coa Semana da Moda,
imos traballar, si?
Frenchie, canto tardaremos en ter a dose?
Quedaba moi pouco virus. Levaralle tempo multiplicarse.
Coñeces o dito? Cociña a lume lento.
Canto tempo?
- Unhas semanas. - Vale.
Logo deberiamos ir a Fort Harmony.
Ese lugar pechou hai 80 anos.
Se queda V1 alí, non vai ser doado atopalo.
E tamén está o detalliño dunha posible besta con V
que derramou as entrañas dos scouts coma un volcán de chocolate.
Lembrade que Patriota ten a Stan Edgar.
Seguro que nos levan moita vantaxe.
Damos co V1 primeiro e salvamos a Annie e a Kimiko.
E salvámoste a ti, se queres.
Se dá con el Patriota, será inmortal,
o virus será inútil e estaremos fodidos.
Entón quen quere ir a… Clearfield?
Quen coida de Ryan?
Marchou. Escapou.
E quen terá a culpa?
Non buscaría culpables se fose ti.
Sacado que saibas onde está Luz Estelar.
Ben, ao choio.
Annie.
Papá.
Escoita, necesito falar contigo.
Son todo oídos.
Podes parar con iso?
Como me atopaches?
Levo meses buscándote. Dáseche moi ben agocharte.
Xa pasaron 20 anos,
e iso é o primeiro que me dis?
Que debería dicir?
Papá?
Annie, este é o teu irmán, Mason.
É sinxelo, presidente. Retira os fondos das escolas públicas
e entrega vales para as Academias da Liberdade.
Non quererá que os nenos lean sobre pingüíns gais
e se convertan en progres radicais, ou si?
Grazas, señor.
Que che quede claro: ninguén me convoca.
A última negra á que lle deixei darme ordes foi Nell Carter,
cun anel para o pene e manteiga.
O consultor mencionou unhas cousas do filme.
Non podemos meter no camerino "unha cunca de cocaína."
Está no meu contrato.
No de 1984.
Creo que podo ter o que me pete.
Podes tratar o asunto con Patriota
cando volva de Fort Harmony.
Fort Harmony?
Patriota e Stan Edgar tiveron unha conversa sincera
e cremos que podemos atopar V1 en Fort Harmony.
Non foi aí onde o doutor Vought cho inoculou por primeira vez?
É moi boa noticia.
Se o atopa, Patriota será inmune ao virus e inmortal coma ti.
Pasaredes a eternidade xuntos. Pai e fillo para sempre.
- Cando marchou? - Aínda non marchou.
Quizais poderías ir con el, dicirlle onde ten que buscar.
Despois de todo, quen coñece ese lugar mellor ca ti?
É raro. Non hai paxaros nin animais.
- É coma… - Cago en todo.
Tiñas que aparcar no quinto inferno?
Se tanto che custa andar, ata os cordóns das botas.
Que noxo.
Non che é o meu tipo.
- Non tes respecto? - Hughie ten razón.
Lévaa a cear primeiro.
A ver que hai aquí.
Polo grao de descomposición, levan aquí un tempo.
Algo os esnaquizou.
O que matou os scouts aínda podería andar por estes bosques.
Pois seguimos.
Non vin aquí para que me pape Bigfoot.
Vaia, isto está delicioso.
Por que non o probaría antes? De que tiña medo?
A maior honra para un peixe: dar a súa vida por min.
Irán ao ceo dos peixiños con 47 atúns virxes.
Ei! Que carallo, meu?
- Confiaba en ti. - Seica agora podes falar?
Cres que é doado seguir o método?
Sabes o difícil que foi non falar?
Non podo usar o meu instrumento máis poderoso.
Pero estou comprometido. Deino todo polo papel,
e ti fodíchesme ben.
Segues enrabechado porque levei a Stan Edgar?
Cría que eramos amigos.
Apoieite cada vez que se riron do imbécil que es,
dos teus poderes ridículos,
de que es tan parvo que che asignaron un titor.
- Ninguén di iso. - Si tal. Constantemente.
Isto non é un caso do Supremo, V. Wade.
Tiña que ganar puntos con Patriota.
O home é un can para o home.
Cres que a frase é así?
O que sexa. Ti volve poñer a túa puta máscara.
Así están as cousas?
Vixía as túas putas costas!
Si? Que vas facer ao respecto?
Patriota está encantado con Edgar. Agora adórame.
E canto vai durar?
Cres que lle importas máis ca o seu propio pai?
Vouche abrir o cu de par en par!
Entón será coma un bozo para un balón de baloncesto.
A vista desde aquí atrás era unha tolemia.
Encántache.
Amor.
Vaia superberro.
Necesitas un bozo máis forte.
Castigas tanto o meu pozo de pecado
que non hai bozo no mundo forte abondo.
Admito que cando Sabenza dixo que casase contigo pola miña imaxe,
colgueille.
Pero encántame botarche chorros
por toda esa túa patética cara de verme.
Nena.
Vaites.
Marcho correndo. Esquecín a reunión co Equipo de Adoración.
Mente. A igrexa arruinouse.
- Como? A igrexa está na ruína? - Que?
Quen…? Díxocho a Ashley da caluga?
Despois de dedicarlle miradas de paixón?
- Cabrona de dúas caras. - Como perdes cartos?
Gañas centos de millóns e non pagas impostos.
A asistencia está baixando. As doazóns esgótanse.
E ter dous Gulfstream non axuda.
- A canto ascende a débeda? - Só…
- cento cincuenta millóns. - Vállame Deus! Estás de broma?
Debías conseguirme puntos entre os evanxélicos,
non meterme nun xuízo.
Que pasou co moito que che gusta botarme chorros na cara?
Iso foi antes de converterme en Tammy Faye.
Comités de ética, citacións xudiciais…
Chris Hayes pasarao en grande.
Ben, que imos facer?
"Imos"? Dimo ti.
Es o maldito emisario de Deus.
Señora, ten visita.
Necesito a vosa axuda.
Carallo. Aquí cheira a merda mollada nunha tenda de gofres.
Algún rastro do supermamón?
Podería estar xa dentro.
Ben, pois descubrámolo.
Que pasa?
Annie.
Ha volver.
Non. Case morro,
e ela só pensou en si mesma e marchou.
O ano pasado, un cambiaformas fíxome tocamentos,
e ela acabou sendo a vítima.
Pode ser moi cabrona.
Vaia, perdón. Non pretendía ser tan brusco.
Manda carallo.
Que merda pasou aquí?
Seica a besta do V1 gozou dun aperitivo?
Iso explica por que non se oen animais.
Díxeno hai dez minutos.
NESTA CASA CREMOS EN PATRIOTA
Ola. Son Kathy.
Sempre quixen…
- É un pracer coñecerte por fin. - Sabías isto?
Que curioso.
Debín pedirche cen veces que me levases a Voughtland.
Dicías que as montañas rusas che daban náuseas.
Dicíache iso? Pois non había xeito de baixalo.
Como está túa nai?
Está ben. Está agochada, pero está ben.
Es policía?
- Axudante. - Axudante.
Pensei que traballabas para a compañía telefónica.
Xa non hai teléfonos públicos.
Entón, iso significa que detés fans de Luz Estelar?
Queres dicir terroristas?
- Mason. - Perdón, é de mala educación?
Está ben tomar té
coa asasina de súperes na sala?
Xa abonda.
Sabedes o que? Síntoo.
Sinto poñervos en perigo só por estar aquí.
Fixeches ben en gardar o segredo.
Xa marcho.
Annie, espera.
Estou facendo stroganoff.
En fin, é precociñado, pero queres cear con nós?
Queres lavar a roupa e ducharte?
Non pretendo ofender, pero viríache ben.
Isto é de tolos.
De verdade? Outro maldito Mendo para xantar?
Deusa verde da Baixa California con chourizo Impossible.
Alguén pode ir a Home Depot
e traerme quilo e medio de turba orgánica? Grazas.
Moi ben, xente. Nós ao noso.
Hoxe todo vale. Non hai idea mala.
Só debo vender que Patriota é o noso Señor e Salvador.
Vale, digo algo sen pensar.
Se fai un milagre en directo na televisión?
Abrir o mar Vermello e liberar refuxiados.
Non en directo. Necesitariamos efectos visuais.
- Aquí só vale o "si, e". - Si, e ti es parvo.
De acordo. A versión mala é que converta a auga en viño.
Por dicir algo diferente.
E se pensamos nunha idea que non sexa unha puta merda?
E se Patriota voase ata os principais sitios sagrados do mundo
para que a xente coñecese o seu novo Deus en persoa?
Autofotos con Deus.
Seguindo con esa idea, podemos poñelo nun trono no Monte do Templo.
E xa temos o póster. Amén.
Isto é incrible.
E para que conste, Patriota é Deus de verdade.
Non haberá xente que diga que non o é?
Unha Igrexa Patriota proporcionaría moitos cartos.
Pedímoslle axuda a Deus e respondeunos.
Seica Putada ten razón.
- Perdoa? - Falo da outra.
Señora vicepresidenta.
Segundo din as enquisas,
só o 22 % o aceptarían como único Deus verdadeiro.
Co cal é todo un reto que chegue ao 70 %,
que é onde tería que estar.
Os de traxe só sabedes de números,
pero Vought Plus non publica ningún.
A ver, o que debemos facer é contar unha historia.
Lestes a Joseph Campbell?
Vállame Deus.
Por algo o final de Luz da Xustiza
recibiu tan mala valoración.
Porque tiven que manter 14 personaxes principais
e meter un feixe de imbéciles da precuela do Escuadrón Vengador.
Tenta ti sacar un bo final diso.
O problema é que tentamos vender un produto
que ninguén pide.
Como unha Coca-Cola nova. Todo o mundo ama xa a Xesús.
Queren lamberlle ben o cu.
En termos figurados, por suposto.
Xesús foi un gran home.
- Si. - As cousas que predicou,
o de poñer a outra meixela e acoller estranxeiros,
o de coidar dos pobres…
Agora esas merdas non venden.
O que precisamos agora é unha igrexa que predique sobre América.
América é o goberno de Deus, e nós somos o seu pobo escollido.
Destino manifesto, de mar a mar e toda esa merda!
Cun verdadeiro heroe americano como o noso salvador.
A Igrexa Democrática… de América.
Xa o escoitaches.
O público non aceptará que lle chamemos "Deus" a Patriota.
Sei como chamalo.
- Cago en Deus! - Orson Welles levaba capa
para tapar o seu cu gordo.
Poderiamos voar o resto do camiño.
Non quero que me leves ao lombo.
Moi ben.
Meu Deus.
Vaia par de croios.
E este cambio de idea?
Onte dixéchesme que non me axudarías.
Petarda dixo que me admirabas.
Seica non es parvo de todo.
Nunca dixen tal.
Queres que che axude?
O outro día, cando saíu o nome de Clara Vought,
deume a impresión de que a coñecías.
Fodín con ela un par de veces.
- Que? - En serio?
Entón supoño que estamos relacionados en máis dun xeito.
Onde está?
Morta. Suicidio.
Parvadas. Nunca se suicidaría.
Xa, pois fíxoo.
Viches o seu cadáver?
Ei, atopei algo.
Planos.
Hai un labirinto de corredores e cuartos baixo terra.
O laboratorio. Se queda V1, debe estar aí.
Planos? Caralludo.
Se o V1 está aquí, estará no laboratorio.
Acabo de dicilo. Nunca me escoitas?
Escoitareite cando digas algo que pague a pena.
Por que es tan cabrón?
Por fin o pillaches, non si?
Recórdasmo todos os días.
Es o pai do ano por conseguir que Ryan loite as túas batallas.
Fala o que converteu o seu pai nun zombi e o matou.
Sabes que? Non é só o de Ryan.
- E o de Leite? - Que me fixo?
Meteute nesta lea toda.
E o peor é que llo permitiches, covarde.
Todos, s'il vous plaît.
- "Covarde"? - Aquí falla algo.
Este cabrón chamoute covarde.
Vasllo permitir?
Queres ir para o burato?
Iso, ti mátame, Leite. Veña, mátame.
Ei! Xa abonda.
Ningún de vós me escoita.
Eu si que te escoito.
Célaste se falo con alguén máis.
Xa non preciso que fales por min.
Non son a túa mascota.
Gustábaslle máis cando eras parva.
Ei, parade!
Non vedes que neste sitio pasa algo raro?
Temos que centrarnos no V1.
Mason!
Perdoa o que dixo…
Non pasa nada. Tiven a súa idade.
Vin o letreiro da entrada.
"Nesta casa cremos en Patriota"?
O novo xefe obrigounos a poñelo.
Livewire é o súper que está ao mando.
Por certo, eu non deteño fans de Luz Estelar.
Cando chega a orde, collo a gripe.
E os demais axudantes?
Cren que os fans de Luz Estelar veñen polos seus fillos.
Pero é unha mentira de Vought.
- Ben o sei. - Entón, por que non dis nada?
O último tipo que falou desapareceu no medio da noite
coa muller e os fillos.
Non me sinto orgulloso diso, Annie, pero teño unha familia que protexer.
Vin aquí para obter respostas e cerrar un capítulo
antes de quedar sen tempo, pero…
Non é o que esperabas.
É un xeito de dicilo.
Cando marchaches, convencinme
de que non querías ter fillos.
Pero igual é que non me querías a min.
Senta.
Luz Estelar brilla no concurso Pequena Miss Heroe
Luz Estelar salva unha familia dun fallo eléctrico
TODO SOBRE LUZ ESTELAR
O AMENCER DOS SETE
Esta película foi unha merda.
Ía pedirche que me devolveses os cartos.
Non sempre aprobei as decisións que tomaches,
pero estaba orgulloso de ti.
Aínda máis cando o deixaches.
Por que marchaches?
Vin por primeira vez a túa nai nunha misión relixiosa no Salvador.
Eramos novos.
Queriamos salvar o mundo.
Estabamos moi contentos cando chegaches.
Túa nai estaba convencida de que ao darche V
terías unha vida moito mellor,
mellor da que che podería dar un técnico de teléfonos públicos.
Preguntoume: "Sabes como podemos cambiar o mundo?
Criando un superheroe."
Así que a apoiaches.
Ata que ela comezou a dicirche que Deus te escollera.
E o caso é que o criches.
E entón ela creuno. E eu…
Non podía seguir mentíndoche, así que marchei.
- Nunca chamaches. - Para que?
Para destruír os teus soños e mentir?
Había soportalo.
Necesitábate.
Se puidese volver atrás, cambiaría cousas.
Debín estar aí para apoiarte. Debín defenderte.
Perdoa por marchar, Annie.
Supoño que é cousa de familia.
- Que queres dicir? - Perdín os nervios
e abandonei alguén a quen quero.
Quéroo con cada latexo do meu corazón,
- e se lle pasa algo… - Ei, Annie.
A xente que amamos non é unha debilidade.
É a razón pola que loitamos.
- Paréceche ben que fale con el? - Por suposto.
Pero… chama primeiro.
Eu aprendín a lección polas malas.
O laboratorio está por aquí.
Carallo.
Levan aquí un anaco, non si?
Décadas.
Cazadores. Mirade os seus coitelos.
Estes homes matáronse entre eles.
Igual si que hai un mostro aquí,
e somos nós.
Que merda dis, Frenchie?
Toxoplasmose.
Un parasito da merda de gato. Pode infectar os humanos.
Fai que reaccionen cunha ira explosiva.
Comemos merda de gato?
Non a comemos.
Se o V1 chegou ás augas subterráneas, puido mutar as plantas.
E agora as esporas provócannos ira.
Asasinámonos uns aos outros e voilà,
somos comida para as vides.
Como en The Last of Us?
Non, iso é The Walking Dead con cogomelos.
Os campistas mortos, os animais, estes cazadores…
Seguro que vos decatades do voso estraño comportamento.
Nós? Vinte botar cocaína na punta da pirola.
Espera. Tes razón.
Levo décadas consumindo moitas drogas.
Alteráronme a química cerebral.
Por iso non me afecta.
Ser un xonqui serviuche de algo.
Os putos Romeo e Xulieta.
Se sobrevivides a esta guerra, duraredes seis meses como moito.
Non me fodas.
Vamos, hostia.
A onde ides?
- Rebentar eses cabróns. - Faredes que nos maten.
Mirade, ningún de vós pensa con claridade.
Quítame esa pistola da cara, Frenchie.
Iso non me vai facer nada, fillo.
Non, pero eu si.
Patriota e Soldier Boy mataranvos, e despois a nós.
E se aquí queda V1, será para Patriota.
É iso seguro para a túa familia?
É esa a vinganza que buscas?
Acaso lle fai xustiza a Becca?
Ben.
Debemos bulir antes de destruírnos entre nós
ou de que o fagan os súperes.
Cal é o plan?
- Deus! - Que pasa, Frenchie?
Ouriño de cervo. Úsase para atraer presas.
Así ocultámoslle o cheiro a Patriota.
Como me botes esa merda, arríncoche a puta cabeza.
Non vou usar ouriño de cervo para salvarnos o cu.
É ciencia, meu.
Ao exacular, a vitalidade masculina desaparece.
Tes que conterte. Certo, Escuro?
Certo, Escuro?
Vai á merda.
Premiches o botón equivocado, meu.
Que di esta puta?
Que?
Só quero falar.
Vaia.
A túa foto non está aí.
Si, xenial.
Xenial. Quero dicir que si, que é xenial.
Non decoro con traidores.
Verás,
nada do que din de min é certo.
O dos favores sexuais para entrar nos Sete
ou o de terrorista que trafica con nenos?
Entón non queres subir á parte de atrás da miña furgoneta?
Escoita, Mason.
Vas á escola na Academia Patriota,
e chegas á casa e ves miles de vídeos en TikTok todos os días.
Como vai competir a verdade con iso?
Tanto ten. Es das máis buscadas polo FBI.
Pois queiras ou non, a máis buscada polo FBI é túa irmá.
Podes seguir portándote coma un imbécil ou tamén podemos falalo.
Hai unha terceira opción?
A ver se acerto. Recheo de crema de chocolate, todos os xoves pola mañá?
Papá levábame antes da clase.
É unha das cousas que máis boto en falta.
Creo que me usaba de tapadeira.
Creo que quere provocarme diabetes.
Non está aquí.
Á merda isto e merda para min!
Vaia perda de tempo.
Carniceiro, bota unha ollada.
Quizais algún cabrón se nos adiantou.
Pero non hai moito tempo.
Arrancaron 80 anos de ferruxe da caixa forte.
Cantos súperes coñecemos que poidan golpear tan forte?
Unha ducia, quizais máis.
Que é iso?
- Heroína. - Heroína?
Como non o ías saber?
Golpea coma un puto martelo
e gústalle a puta heroína.
Bombsight.
Ninguén viu a Bombsight en décadas. Probablemente estea morto.
E se non, papahostias?
Pois entón o cabrón sabería que isto estaba aquí.
Bombsight, o do primeiro equipo de Soldier Boy?
Non ten xa V1 no corpo? Para que quere máis?
Ola, Ed. Todo ben?
Si, sinto molestarte no teu día libre.
Sei que vai soar raro, pero está Luz Estelar aquí?
Perdoa, como?
Chamoume Mason.
Pero é unha broma, non si? Dime que é unha broma.
- É a miña filla. - A túa filla?
Deus, papá. Nin sequera podes mentir.
Coñézote dende hai 20 anos e nunca…
Debín dicircho.
- É unha asasina en serie. - Non é tal. Asegúrocho.
Rógoche que volvas ao coche patrulla e o deixes estar.
Estás tolo?
Non morrerei nun campo de prisioneiros por isto. Teño que arrestala.
É mellor que apartes.
Por favor, Ed. Respira fondo.
- Mans arriba. - Non o creo.
Marcha.
- Ed, baixa a… - Xa!
Marcha.
- Non, estás arrestada. - Ed, reláxate.
Por favor…
- Avísote. - Dixen que marches!
Podedes parar os dous!
Síntoo…
Ed, sentamos xuntos na misa os domingo.
Logo de morrer Pam, durante cantos meses ceaches aquí?
Pero mentíchesme todo este tempo.
Sei que tes medo. Eu tamén.
Pero o que Vought nos manda facer,
sacar a xente das súas casas, os nosos veciños, e mandalos a…
Deus sabe onde, sabes que está mal.
Annie é a miña filla e quéroa.
Debín defendela hai moito tempo.
Ela non é quen din. É boa persoa, Ed.
Se as boas persoas non fan o correcto,
que demo nos queda?
Que marche nunha hora.
Ou xuro por Deus que volvo con Livewire
e encérrovos aos dous.
Grazas.
Cheira a mexo de cervo.
A última vez que estiven aquí, volvía da fronte,
aínda traía miolos dos nazis no pelo.
E só escollían os mellores para as probas do Dr. Vought.
Non maricas comepirolas.
Por suposto. Esquecía o duro que eras.
Ei, eu non son o bicho raro que non fode.
A túa pirola é tan inútil coma esa capa.
De que serve ser famoso se non mollas o churro?
Stormfront empapoume a pirola todiña,
e eu limpeilla no puto queixo.
Mira, máis croios.
Amigos teus?
Merda.
ALERTA MOVEMENTO
- Están xusto enriba. - Pois marchamos.
- Veña. - Ei, que pasa co V1?
Se Bombsight ten o V1,
non temos que poñerlle lume.
De que estás a falar?
A quen te refires?
Cres que o mundo necesita máis cabróns inmortais, ou?
Precisámolo para salvar a Annie e a Kimiko.
É o que tiñas planeado, non si?
Patriota escoitaranos.
E ti volves facer o que el di.
Non podemos arriscarnos.
Se ela é un dano colateral
para que Patriota morra e a miña filla viva,
non temos puta elección.
Xa, porque a ti non te mata.
Polo menos el sabe cando calar a boca
e facer o que lle mandan.
Perdón?
Non temos tempo, hai que liscar.
Cóntoche un segredo?
Alegreime cando souben que estabas morrendo
porque nos librariamos de ti dunha puta vez.
Eu sempre lles dicía: "Non abandonedes a Carniceiro.
No fondo é bo." Enganábame.
Se che quedaba algo de humanidade, desapareceu.
Debaixo dese peito cheo de pirolas non es máis que un monstro.
Quizais me guste máis así.
E ese parasito non está só en ti. Es ti.
- Ti es o cancro. - Baixade a voz.
Es tan malo coma Patriota ou peor.
Non nos arrastrarás contigo.
- E que vas facer? - Voute matar.
Non. Para!
Kimiko!
Por favor, tranquilízate.
Non son a túa mascota.
Non mandas en min.
Kimiko!
Veña, Leite.
Se Carniceiro cho permite.
Parade todos, por favor!
Ei, onde cres que vas?
Non…
De tipo duro nada.
- Que? - Ti e o teu número.
Iso da afouteza e a gloria.
Vaia carallada.
Lin o teu expediente clasificado.
Teu irmán gañou a Estrela de Prata pola súa valentía en Anzio
e por iso lle pediches a teu pai que te metese nos ensaios de Vought.
Non aturabas que teu irmán acadase toda esa gloria
porque así ti parecerías aínda máis débil en comparación.
Non sabes unha merda de min.
De verdade?
Sei que cando intentaron inxectarche o V,
estabas tan acolloado que tiveron que atarte á mesa.
E que mexaches por ti e que choromicaches pola túa mamá,
coma o choromicas rico e consentido que es.
Déroncho todo. Pero ti non mereces nada.
Deus. Que é este burato de merda?
Que fas?
Ben feito.
Hei saír en 30 segundos.
Igual si ou igual non.
É uranio enriquecido.
Metíannos para ver se sobreviviriamos a unha bomba atómica.
Un tipo normal morrería en minutos.
Para ti é coma unha gripe estomacal.
Que teñas sorte.
A ver se saes da cela a proba de súperes mentres te desangras.
A onde vas?
Vou destruír todo o V1 que atope, maricas do carallo.
- Por que? - Non o entendes, ou?
Estou de ti ata os collóns!
Hughie…
Veña, rapaz. Ataca xa.
Oxalá o mundo te puidese ver agora.
Agora non es tan súper, verdade?
Tes un pouco de…
Seica teu pai te castigou?
Iso ten que doer.
Saber que prefire pasar a eternidade só
que con xente coma ti.
Que che pasa? Comeuche a lingua o gato?
Ver para crer.
Dime unha cousa.
Cres que inoculándote o virus te converterías nun deus, non si?
Seica te coñezo ben, despois de todo.
Por iso sei que mesmo se tiveses mil millóns de aparvados
cos teus collóns metidos na boca cantándoche aleluias,
tampouco serías feliz.
Porque no fondo, só es un neno débil e fráxil que necesita atención.
Seica mallaches no teu fillo.
A maior mostra de debilidade.
Ryan está vivo porque é forte,
porque é o meu fillo, o fillo de Deus.
Non es ningún deus.
Que tal se vou buscar o virus
e despois vemos como te desfás dos putos pés á cabeza?
Non o tes, verdade?
O virus.
- Que non? - Non. Non o tes.
Se o tiveses, xa o terías usado.
Non tes xeito de determe, non si?
William, non tes nin idea de a que te enfrontas.
Non podes intervir.
Conseguirei o V1, e cando o consiga,
voute esfolar vivo.
A ti, a Luz Estelar, a todos os non crentes…
Todos afogaredes no voso propio sangue.
Asegúroche que antes de morrer,
hei acabar contigo.
Estades todos fodidos.
Podo coller o que me pertence,
e iso fai que este puto planeta sexa meu por dereito!
É o meu destino!
Cabrón.
Merda. Hostia.
Cago no demo.
Merda. Hostia!
Que cona fas?
Ei!
Meu Deus.
Quinn.
Coñeces este home?
Estivestes xuntos nos ensaios do Dr. Vought.
Era de esperar que foses ti,
noxento cacho de merda.
Sempre me odiaches.
Eu só era un imbécil rico e prepotente
que nunca loitara de verdade, non?
Aínda me odias, verdade?
Esta criatura non é máis que odio.
Fai que odiemos.
El é quen causa todo isto.
Escóitame ben.
Só ti podes acabar con isto. Acaba co seu sufrimento.
Que acabe co seu sufrimento? Non, claro que non.
Gústame velo así.
Que che dean!
Que non merecía o que me deron?
Que che dean!
Que che dean porque aínda o teño!
Agora todo é meu! Gañei, hostia!
Se non o matas, morreremos todos.
Sei por que Quinn te odia.
Non me digas?
Porque el ve quen es realmente.
El era un soldado de verdade.
Ti só eras un neno xogando a disfrazarte.
A ti tocouche ser o heroe, e a el tocoulle isto.
Que xustiza hai niso?
Ti deberías estar aí.
- Cala. - Debería ser a túa dor.
Non es máis que un covarde.
Dixen que cales a puta boca!
Hughie?
Síntoo.
Si.
Eu tamén.
Merda. Síntoo.
Síntoo moito, cona.
Vaia, foi o mellor stroganoff que comín nunca.
Non foi tal, pero es moi amable.
Queres dicirlle algo?
Perdón.
- Proba outra vez. - Perdoa.
Ben. Pero estás castigado ata os 20.
Mellor ata os 30.
Espero que nos volvamos ver.
Eu tamén.
Annie, non cometas o erro que eu cometín.
Non abandones a xente que amas, de acordo?
O V1 non estaba aquí.
Estás…?
Estás chorando?
Mátame dunha puta vez.
Grazas.
De non ser por ti, non dariamos saído.
O de poñerme ao mando
foi o máis horrible que fixen na vida.
Non me deixes facelo de novo. Nunca.
Perdoa polo de xonqui irresponsable.
Non recordo que me chamases iso.
Non? Cría que si.
Tes razón. Antes érao.
Pero agora estou limpo, e podo ser o que precises.
Non quero cambiarte.
Máis ben…
intento cambiarme a min.
Agora podo falar
porque me esforcei moito por deixar atrás o meu caos.
Pero o caso é que che encanta o caos.
Prosperas nel, o cal está ben, pero…
non podo volver a iso.
Entón onde nos deixa iso?
Síntoo. Non debín abandonarte. Debín estar aquí.
Alégrome moito de que non estiveses. Foi o día perfecto para que non estiveses.
Escoita, colega, esa merda que dixen…
Ei. Non me digas que non o dixeches en serio, vale?
Porque todo o que eu dixen ía en serio.
Entón temos algún problema?
Problema ningún, tío. Non hai problema.
Que fas?
Estou pensando.
Pois que comece a desfeita.
De mar…
NOSO PAI TEN "UN ANUNCIO IMPORTANTE"
…a mar,
América.
Si!
Irmáns e irmás!
Irmáns e irmás, somos verdadeiramente afortunados
de dar testemuño neste día.
Porque hoxe é o día máis importante da historia de Abrazo do Samaritano.
- Quero oír un amén. - Amén!
- Isto encántame, en serio. - Hai 250 anos…
Pero ti non cres en Xesús ou o que sexa?
Antes cría. Agora creo en Patriota.
Mente.
- Non me digas? - Perdoa?
Pero hoxe, irmáns e irmás, hoxe
devolvémoslle o rumbo a América.
A partir de hoxe,
irmáns e irmás, comprometémonos cun cambio de imaxe divino.
Seremos patriotas da fe!
Cumpriremos o soño dos pais fundadores!
- Abofé! - Hoxe!
A partir de hoxe, Abrazo do Samaritano pasará a ser
a Igrexa Democrática de América!
E para compartir o seu santo plan para a nosa nova igrexa…
Non é só un home.
Non é só un superhome.
El é o profeta do Señor!
El é o profeta de América!
El é o profeta Patriota!
Patriota.
Baseado na serie de banda deseñada de Dynamite Entertainment de GARTH ENNIS
Ilustrado por DARICK ROBERTSON
Subtítulos: Beatriz Rivas Pazos
Supervisora creativa: Paula Maneiro